En fettsugers bekjennelser

> **"Men jeg er jo bare en fettsuger, jo."**
>
>

**En fettsugers bekjennelser** er en av Christopher Nielsens første lengre tegneserier. Bladet ble utgitt i 1988 av SEMIC/Nordisk forlag, og har ikke blitt printet opp på ny.

Serien vant Nielsen SPROING-prisen i 1989.

Temaer for serien er både overvektighet, klasseskille, maktmisbruk, politisk strid i sør-amerika og globalpolitikk.

## Karakterer

* **Oscar Wibe:** Oppfinneren av en fettsugingsmaskin
* **Christian Block:** en ambisiøs men naiv ungdom som blir Oscars fettsugings-assisten.
* **Lolita:** Sekretæren til Palombias president. Blir fort romantisk knyttet til Christian.
* **Jonny Jones:** Amerikansk prest som har flyttet til Palombia for å utøve religiøs inflytelse. Basert på Jim Jones.
* **Gabriel Y'Hernandez:** Ekstremt overvektig president av Palombia.
* **Jesus Maria Garcia:** Ny maktinnehaver i Palombia som sammarbeider med Jonny Jones.

## Oppsummering

Fortellingen starter med at Oscar Wibe sitter forran et ukjent publikum og skal fortelle sin historie. Han starter med å forklare sitt forakt for overvektighet, og hvordan han ble historiens første fettsuger. Videre forklarer Oscar at han opparbeidet seg fort et godt rykte og fikk mange kunder. En dag fikk han en spesielt viktig kunde i den rike Are Mowinkel, men under behandlingen gjorde assistenten Christian en grundig feil, som ledet til Mowinkels død. Oscar og Christian valgte derfor å ta på seg et oppdrag i det lille Sør-Amerikanske landet Palombia for å unngå å arresteres for mord.

Når de to fettsugerene ankom Palombia ble Oscar anholdt ved passkontrollen og forhørt om Mowinkels død. I mellomtiden ble Christian plukket opp av presidentens menn, og hentet alene til palasset for å begynne fettsugingen. Men Christian begikk nok et feilgrep, som endte med presidentens død, og hans arrestering. Den palombianske geriljaen tok anledningen til å styrte regimet, og reddet både Oscar og Christian, som derfor ble erklært nasjonale helter kjent som "Senor Fettsuger og hans assistent".

Etter en kort periode med maktstrid imellom en rekke innflytelsesrike menn, ble radikalisten Garcia og presten Jones Palombias nye styresmenn. Christian kom fort godt overens med dem når han foreslo å fettsuge landets aristokrater, og bruke fettet til produksjon av pølser. Når landet gikk tom for fete aristokrater begynte de snart å fettsuge en indianer-stamme som så på fett som hellig. Pølsene ble eksport til det afrikanske landet Katchoonga, for å bygge samhold imellom u-land. Uheldigvis hadde indianer-stammen forgiftet pølsene, og alle som spiste dem ble momentalt gale, før de døde.

Imens sendte både Palombias hemmelige politi, de kontra-revolusjonære, og indiander-stammen folk til Oscar Wibes hjem for å ta seg av ham. Det hele ble en blodig affære, som endte med at Oscar ble kidnappet av indianerene. I leiren deres fikk han en hallusinogenisk kaktus som gjorde at han så syner, og fortalte dem hele historien sin.

Når Oscar våknet opp befant han seg i Jonny Jones' leir med Christian, som forklarte at Katchoonga erklærte krig grunnet de forgiftede pølsene, og fikk støtte av USA og FN. Palombias kontra-revolusjonære styrtet dermed Garcias regjering, så han og Jones har derfor flyktet til jungelen. Christian fortalte videre at han planla å bruke fettsugemaskinen til å suge fett ut av folks hoder for å "helbrede" en rekke forskjellige mentale lidelser. Dette ble for mye for Oscar som endelig bestemte seg for å forlate

Historien er dermed tilbake til nåtid, Oscar avslutter fortellingen sin med at han har brukt de siste 15 årene på å flykte fra all slags trussler etter alt det vonde han har tatt del i, samtidig som han forsøkte å gjøre folk oppmerksom på Christians nye planer med fettsugemaskinen. Endelig avsløres det at publikumet til Oscar er medlemmene i en gruppeterapi-time. Møtelederen prøver å forklare at "Palombia" og "Katchoonga" ikke eksisterer, og det er derfor litt vanskelig å tro på historien. Dette får Oscar til å miste grepet, og han må hentes av vakter.